Document ID: 32008R1257

RÅDETS FORORDNING (EF) Nr. 1257/2008
af 4. december 2008
om ændring af forordning (EF) nr. 1579/2007 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande for Sortehavet
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 20,
under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (2), særlig artikel 2,
under henvisning til forslag fra Kommissionen, og
ud fra følgende betragtninger:
(1)
I forordning (EF) nr. 1579/2007 (3) fastsættes for 2008 fiskerimuligheder og dertil knyttede betingelser for visse fiskebestande og grupper af fiskebestande for Sortehavet.
(2)
Selv om det i forordning (EF) nr. 1579/2007 fastsættes, at artikel 3 i forordning (EF) nr. 847/96 ikke skal anvendes for 2008 for pighvarkvoten i Sortehavet, muliggør den aktuelle bestandssituation for pighvar en sådan anvendelse.
(3)
Forordning (EF) nr. 1579/2007 bør ændres i overensstemmelse hermed.
(4)
I betragtning af sagens hastende karakter og fordi kvoteåret 2008 snart er slut, bør denne forordning træde i kraft på dagen for offentliggørelsen i Den Europæiske Unions Tidende.
(5)
På grund af sagens hastende karakter er det absolut nødvendigt at fravige den periode på seks uger, der er nævnt i del I, punkt 3, i protokollen om de nationale parlamenters rolle i Den Europæiske Union, der er knyttet til traktaten om Den Europæiske Union og til traktaterne om oprettelse af De Europæiske Fællesskaber -
UDSTEDT FØLGENDE FORORDNING:
Artikel 1
Ændring af forordning (EF) nr. 1579/2007
Under »Pighvar« i bilag I til forordning (EF) nr. 1579/2007 ændres sætningen »Artikel 3 i forordning (EF) nr. 847/96 anvendes ikke« til »Artikel 3 i forordning (EF) nr. 847/96 anvendes«.
Artikel 2
Ikrafttræden
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. december 2008.

Labels: 20
6